**Korrekt forberedelse af både til vinteren**

LIQUI MOLY præsenterer den biologisk nedbrydelige frostbeskyttelse Marine Antifreeze

**Oktober 2018 – Om vinteren opbevares både som regel tørt.** **For kaptajnen betyder det, at han enten skal bruge masser af tid og kræfter på at tømme alle vandledninger eller anvende et frostbeskyttelsesmiddel.** **LIQUI MOLY lancerer Marine Antifreeze.** **"Det yder fremragende beskyttelse mod korrosion og oxidering og er samtidig biologisk nedbrydeligt", understreger David Kaiser, chef for forskning og udvikling hos specialisten i kemi til befordringsmidler.**

For både kræver sikker overvintring tid og præcision. Hvis de opbevares på land i stedet for i vandet, kan frysende vandrester i kølesystemet sprænge rørene. Et frostbeskyttelsesmiddel som det nye Marine Antifreeze fra LIQUI MOLY forebygger dette. "Desuden beskytter det mod korrosion og oxidering, der opstår, så snart de fugtige komponenter kommer i kontakt med luften", fortæller David Kaiser.

Så længe båden befinder sig i vandet, er kølekredsløbet beskyttet mod luften under vandet, og derfor opstår der hverken korrosion eller oxidering. Et intakt kølesystem sikrer en stabil driftstemperatur for motoren og beskytter den mod overophedning.

Frostbeskyttelsesmidler, der er baseret på glykol, anses generelt for at være skadelige for miljøet. Men glykol er ikke bare glykol. "LIQUI MOLY anvender monopropylenglykol, der er biologisk nedbrydeligt", forklarer forskningschefen. "Det kritiske ved disse kølerfrostvæsker er dog ikke glykolen, men den anvendte korrosionsbeskyttelse. Vi har udviklet vores produkt, så det både beskytter motoren og skåner miljøet, da det er mere end 99 procent biologisk nedbrydeligt".

Marine Antifreeze er udviklet til alle udvendige kølevandsystemer til bådmotorer og toiletsystemer. Da det er et koncentrat, kan det fortyndes inden anvendelsen. Alt efter blandingsforholdet beskytter det mod frost ned til minus 22 grader. Produktet fås i dunke med 5 liter og 20 liter og i tønder med 20 liter og 205 liter.

**Foto:**

[Marine Antifreeze](https://www.liqui-moly.com/fileadmin/user_upload/Presse/Pressemitteilungen_DE/2018/10/Marine_Antifreeze.jpg)

**Om LIQUI MOLY**

Med cirka 4.000 produkter tilbyder LIQUI MOLY et verdensomspændende og enestående bredt udvalg af kemiske produkter i bilbranchen: Motorolier og additiver, smørestoffer og pastaer, forskellige slags spray og bilplejeprodukter, klæbe- og tætningsmaterialer. LIQUI MOLY blev grundlagt i 1957, og alle produkter fremstilles i Tyskland. I hjemlandet er virksomheden klart markedsførende indenfor additiver og kåres år efter år som det bedste oliemærke. Virksomheden sælger sine produkter i over 120 lande og opnåede i 2017 en omsætning på EUR 532 mio.

**Yderligere informationer fås ved henvendelse til:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

[peter.szarafinski@liqui-moly.de](mailto:peter.szarafinski@liqui-moly.de)